Къэбэрдей-Балъкъэрым къыIэрыхьэнущ сом мелуан 20-м нэблагъэ
Урысей Федерацэм и Правительствэм щIыналъэхэм сом мелардитхум щIигъу яхуиутIыпщынущ, медицинэ IэнатIэм и лэжьакIуэхэм я мазэ зыгъэпсэхугъуэм пэкIуэ ахъшэм хущIагъун папщIэ. Абы теухуа унафэм Iэ щIидзащ Правительствэм и УнафэщI Мишустин Михаил. Ахъшэр къыхахынущ УФ-м и Правительствэм и гъэтIылъыгъэ фондым.
Мылъкур трагъэкIуэдэн хуейщ дохутырхэм, ику ит, нэхъыщIэ медицинэ лэжьакIуэхэм, «ДэIэпыкъуэгъу псынщIэм» и шофёрхэм, апхуэдэуи къэрал властым и органхэм я нэIэ щIэту лажьэ медицинэ IуэхущIапIэхэм я лэжьакIуэхэм, я къалэнхэр нэхъ гъэзэщIэгъуей зэрыхъуам къыхэкIыу УФ-м и Правительствэм 2020 гъэм мэлыжьыхьым и 2-м къыдигъэкIа унафэ №415-м, 2020 гъэм мэлыжьыхьым и 12-м къыдигъэкIа унафэ №484-м япкъ иткIэ зи улахуэхэм зыхущIагъуахэм.
Апхуэдэ мурадхэм тригъэкIуэдэн папщIэ къэралым Къэбэрдей-Балъкъэрым къыхуиутIыпщынущ сом мелуан 19,8-рэ.
КъБР-м и Iэтащхьэмрэ Правительствэмрэ я пресс-IуэхущIапIэ.
